CELEX: 32011R1071
Language: sl
Date: 2011-10-20 00:00:00
Title: Uredba Sveta (EU) št. 1071/2011 z dne 20. oktobra 2011 o razveljavitvi Uredbe (EGS) št. 3448/80 o izvajanju člena 43 Akta o pristopu iz leta 1979 o ureditvi trgovanja, ki se uporablja za blago iz uredb (EGS) št. 3033/80 in (EGS) št. 3035/80

31.10.2011   
            
            
               SL
            
            
               Uradni list Evropske unije
            
            
               L 284/1
            
         UREDBA SVETA (EU) št. 1071/2011
   z dne 20. oktobra 2011
   o razveljavitvi Uredbe (EGS) št. 3448/80 o izvajanju člena 43 Akta o pristopu iz leta 1979 o ureditvi trgovanja, ki se uporablja za blago iz uredb (EGS) št. 3033/80 in (EGS) št. 3035/80
   SVET EVROPSKE UNIJE JE –
   ob upoštevanju Akta o pristopu iz leta 1979 in zlasti člena 43 Akta,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Izboljšanje preglednosti prava Unije je bistveni del strategije za boljše oblikovanje pravnih aktov, ki jo izvajajo institucije Unije. Zato je v tem okviru primerno iz veljavne zakonodaje umakniti tiste akte, ki so postali brezpredmetni.
            
         
               (2)
            
            
               Uredba (EGS) št. 3448/80 (1), je od 1. novembra 1981 do 31. julija 1982 določala prehodne ukrepe za trgovanje z blagom, ki ni bilo zajeto v Prilogi I, med ES in Grčijo. Ker je Grčija zdaj polnopravna članica, je navedena uredba postala zastarela, zato bi jo bilo treba odstraniti iz veljavnega pravnega reda Unije.
            
         
               (3)
            
            
               Zaradi pravne varnosti in jasnosti bi bilo treba Uredbo (ES) št. 3448/80 razveljaviti –
            
         SPREJEL NASLEDNJO UREDBO:
   Člen 1
   1.   Uredba (ES) št. 3448/80 se razveljavi.
   2.   Razveljavitev uredbe iz odstavka 1 je brez poseganja v:
   
               (a)
            
            
               veljavnost aktov Unije, ki so bili sprejeti na podlagi uredbe iz odstavka 1, in
            
         
               (b)
            
            
               veljavnost sprememb, ki jih uredba iz odstavka 1 uvaja v druge akte prava Unije, ki jih ta uredba ne razveljavlja.
            
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Luxembourgu, 20. oktobra 2011
      
         
            Za Svet
         
         
            Predsednik
         
         M. SAWICKI
      
   
   
      (1)  UL L 359, 31.12.1980, str. 18.